臨近年尾,網購特別多優惠!外國喺十一月就有cyber Monday,淘寶(同埋香港某啲網)就有雙十一扣折。但如果你走左雞,都唔使怕!因為就算過左聖誕,都有好多好抵既新年優惠架。大家準備好信用卡,睇下以下呢啲網站有啲咩超抵優惠啦!
亞馬遜12日勁減
亞馬遜(Amazon.com)呢個12日勁減(12 Days of Deals)玩食字,學聖誕歌「12 Days of Christmas」,減價減足12日,每日都有限時搶購既產品!除左家居用品,重有電子產品。例如買Nikon D5200 DSLR 數碼單鏡反光相機套裝咁,相機連兩個鏡頭,竟然可以平成$420美金(約港幣$3200)!計埋運費都重平香港一大截,真係抵到你唔信!除此之外,男士用品例如錶、皮鞋、手巾仔,最多可以平成美金$100(約港幣$780)。
NewEgg
NewEgg喺香港唔算太出名,但如果係電腦發燒友,應該都知道佢喺外國好出名,專賣電腦硬件,特別係適合打機用既高檔次零件。同時,NewEgg都有賣其他產品,例如運動用品、個人護理產品同珠寶手飾。如果你有電腦零件想買,去NewEgg就冇錯啦!因為佢地基本上每日都有指定産品既折扣架。如果想要更多優惠,就要留意住佢地既限時折扣,因為會減得重多!
連卡佛
宜家喺連卡佛網頁足不出戶就可以用優惠價買到各個計設師品牌,最緊要唔使同人迫呀嘛!除左男女裝時裝之外,重有家居產品,甚至奢華產品,例如VERTU既電話都可以上網買!宜家網頁做緊一個叫Happy Sale既優惠,最低5折架。
BKRM
BKRM 係一個新既香港時裝網購平台,同Zalora既形式好相似。唔同既係,佢唔止寄香港免運費,免費退貨,重第2日就收到!網頁有男裝同女裝既衫同埋飾物。宜家佢地做緊聖誕優惠,只要輸入優惠碼:JOLLYXMAS20,就可以全單8折!錯過左聖誕優惠都唔緊要,因為BKRM有一個減價專區,入面既野由9折到半價。
The Melez
The Melez係另一個香港既時裝網購平台,但係佢就專賣女裝。佢地宜家做緊聖誕優惠,有啲產品竟然去到15折!當中唔少係名牌野,例如有Anna Siu既裙由$790減到$213,真係好抵!同BKRM一樣,The Melez都有一個減價專區,全年都可以既入面買到特價野。例如小編就見到入面啲裙由$99減到去$30!
————